# SKRIFTLIG EKSAMEN VÅREN 2024 – Havlimyra skole

Alle elever kommer opp i ett skriftlig eksamensfag. Klasser som blir trukket ut i norsk får to eksamensdager, en i hovedmål, og en i sidemål.

Alle eksamensdager er 5 timer fra 09:00-14:00, med 15 min ekstra til innlevering. Dersom eleven møter etter klokka 10:00, får hen ikke gjennomføre eksamen. Kommer eleven for sent, men før klokka ti, får hen ikke lagt til den tapte tiden. Eleven har ikke mulighet til å levere eksamensoppgaven før kl.10:00.

# Tilrettelegging

Elever med tilrettelegging har mulighet til å få inntil 1 time ekstra tid. Det kan søkes om ekstra tid til eksamen dersom elevene har f.eks allergier eller dysleksi. Eleven eller foresatte må søke til rektor på mail innen tirsdag 7. mai for tilrettelegging eller ekstra tid. Vedlagt dokumentasjon fra lege eller sakkyndig må sendes ved, dersom dette ikke er levert tidligere.

Forberedelsedelene i engelsk og norsk har lesestøtte med tekst-til-tale innebygd i gjennomføringssystemet. Elevene oppfordres til å ta med headset for å benytte dette. Skolen har også noen til utlån.

Elever som ikke har eksamen eller offisiell forberedelsesdag på skolen, har enten vanlig skoledag eller alternativt opplegg/forberedelse hjemme. Informasjon om dette kommer senere på ukeplan.

# Lenker og ressurser

Kristiansand kommune har laget egen eksamensside med lenker til de ressurser som vil være tilgjengelig for elevene på eksamensdagen. Alle andre sider på internett vil være sperret. De åpne ressursene finner dere her: [https://mega.efeide.no/#/start/NO974765837/131](https://eur04.safelinks.protection.outlook.com/?url=https%3A%2F%2Fmega.efeide.no%2F%23%2Fstart%2FNO974765837%2F131&data=05%7C01%7CTor.Helge.Foss%40kristiansand.kommune.no%7Ca5191735d7f0445ca1b808db40e55b79%7Cb04c18cefe494383823547f395f07474%7C0%7C0%7C638175126041032114%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=drqTGljKlRF8DtRaq5M34xZ0KcvzO%2B%2F4CfxYXXkZ%2BVc%3D&reserved=0)

# Digital eksamen og papir eksamen

Norsk og engelsk eksamen besvares og leveres digitalt. Matematikk eksamen skrives på papir og digitalt (Excel og Geogbra).

# Hva er juks?

Det finnes mange former for juks. Dette er de viktigste:

* Det er juks å kommunisere med andre.
* Det er juks å bruke oversettelsesprogrammer.
* Det er juks å bruke hjelpemidler som ikke er tillat i faget.
* Det er juks å benytte chatbot eller tilsvarende teknologi.

Det er viktig å være oppmerksom på at det kan være ulike regler for hva som er fusk på prøver underveis i skoleåret, og hva som er fusk til eksamen.

# Hva er konsekvensene av fusk til eksamen?

Det er svært alvorlig å fuske til eksamen. Konsekvensene av fusk eller forsøk på fusk er at du:

* + Får eksamen i faget annullert
	+ Mister standpunktkarakteren i faget

# Bruk av kilder

Dersom du bruker kilder, skal du oppgi kildene på en etterrettelig måte. Hvordan du gjør dette er omtalt i informasjonsdelen til eksamensoppgaven og i eksamensveiledningene.

# Hva kan være konsekvenser ved feil kildebruk?

Når du i stor grad benytter klipp og lim fra andre tekster, kan det være vanskelig å se din individuelle kompetanse. Dette kan føre til at du får lavere måloppnåelse på eksamen enn du ellers ville ha fått.

# Levering av eksamen

Pass på at du bare bruker kandidatnummeret i eksamensbesvarelsen. Du skal ikke oppgi navnet ditt eller navnet på skolen din i besvarelsen.

# Klage på karakter

Vil du klage på karakteren din? Husk at du:

* Må klage innen ti dager etter at karakteren din er satt
* Snakker med faglæreren før du bestemmer deg for å klage. Du kan også få råd fra kontaktlærer eller rektor.
* Må levere klagen skriftlig til skolen din
* Må undertegne klagen din

Resultatet av klagen kan være at du beholder karakteren din, eller at du får en bedre eller dårligere karakter. Du får vite resultatet av klagen av skolen din.

All informasjon om skriftlig eksamen fra utdanningsdirektoratet finner dere på: <https://www.udir.no/eksamen-og-prover/eksamen/forberede-og-ta-eksamen/>